Nonmetallo

Gruppo 1 14 15 16 Periodo 1 1H 2 6C 7N 8O 3 13P 13S 4 13Se

Nonmetallo es un termino usate in chimia quando classificante le elementos chimic. Super le base de lor proprietates physic e chimic general, tote elemento in le tabella periodic se pote appellar o un metallo o un nonmetallo. (Alicun elementos con proprietates intermedie se refere como metalloides.)

Le elementos generalmente reguarda como nonmetallos es:
 hydrogeno (H)
 In gruppo 14: carbon (C)
 In gruppo 15, le pnictogenos: nitrogeno (N), phosphoro (P)
 Plure elementos in gruppo 16, le chalcogenos: oxygeno (O), sulfure (S), selenium (Se)
 Omne elementos in gruppo 17 - le halogenos
 Omne elementos in gruppo 18 - le gases nobile

Il non ha un definition rigorose pro le termino "nonmetallo" - illo coperi un spectrum de behavior general. Proprietates commun que se considera characteristic de un nonmetallo include:
 Conductores povre de calor e electricitate quando compara con metallos
 Illos forma oxydos acide (sed metallos generalmente forma oxydos basic)
 In forma solide, es mat e fragile, in loco de metallos que es lustre, ductile, o malleabile
 Usualmente ha densitates plus basse que metallos
 Ha punctos de fusion e ebullition significantemente plus basse que metallos (con le exception de carbon)
 Nonmetallos ha electronegativitate alte.

Illos etiam ha un valence negative, in comparation con le valence positive de metallos.

Solo dece-octo elementos in le tabella periodic se generalmente considera nonmetallos, in comparation con super de octana metallos, sed nonmetallos compone le major parte del crusta, atmosphera, e oceanos del terra. Texitos grosse de organismos vive es compone quasi in toto de nonmetallos. Le major parte de nonmetallos es gases nobile monoatomic o forma moleculas diatomic in lor statos elemental, dissimile que metallos que (in lor statos elemental) non forma moleculas del toto.

Categoria:Tabella periodic